বৃহস্পতিবার এক অনুষ্ঠানে শিক্ষামন্ত্রী জানিয়েছেন, স্বামীজির শিকাগো ভাষণ যাবে বর্তমান প্রজন্মের কাছে আদর্শ করে তোলা যায়, তার জন্যই আগামী শিক্ষাবর্ষ থেকে তা সিলেবাসে অন্তর্ভূক্ত করার পরিকল্পনা নেওয়া হয়েছে।
 নিজস্ব প্রতিবেদন : এবার স্বামী বিবেকানন্দের শিকাগো ভাষণের এবার ১২৫ বছর উদযাপন করবে রাজ্য সরকার। সেই সঙ্গে ১১ থেকে ১৯ সেপ্টেম্বর পালন করা হবে সম্প্রীতি সপ্তাহ। বেলুড়মঠ, নেতাজি ইন্ডোর স্টেডিয়াম ও শিকাগো থেকে একযোগে ১১ সেপ্টেম্বর সম্প্রীতি দিবস পালনেরও ইঙ্গিত দিয়েছেন রাজ্যের রাজ্যের শিক্ষামন্ত্রী পার্থ চট্টোপাধ্যায়। পাশাপাশি, আগামী শিক্ষাবর্ষ থেকে স্বামীজির শিকাগো ভাষণকে সিলেবাসে অন্তর্ভূক্ত করারও সিদ্ধান্ত নিয়েছে রাজ্য সরকার। বৃহস্পতিবার এক অনুষ্ঠানে শিক্ষামন্ত্রী জানিয়েছেন, স্বামীজির শিকাগো ভাষণ যাবে বর্তমান প্রজন্মের কাছে আদর্শ করে তোলা যায়, তার জন্যই আগামী শিক্ষাবর্ষ থেকে তা সিলেবাসে অন্তর্ভূক্ত করার পরিকল্পনা নেওয়া হয়েছে। পার্থ চট্টোপাধ্যায় জানিয়েছেন, ১১ সেপ্টেম্বর থেকে ১৯ সেপ্টেম্বর রাজ্য সরকার সম্প্রীতি সপ্তাহ উদযাপন করবে। অন্যদিকে, শিকাগোতে ১১ সেপ্টেম্বর সম্প্রীতি দিবস পালনের ভাবনা রয়েছে রামকৃষ্ণ মিশনের। সেক্ষেত্রে মুখ্যমন্ত্রী মমতা বন্দ্যোপাধ্যায়কে সেদেশে আমন্ত্রণ জানানো হবে।